Višnja Nikolić

**Višnja Nikolić** (1983) srpska je grafičarka mlađe generacije koja je po završetku Akademije umetnosti u Novom Sadu stupila na likovnu scenu Srbije sa već izgrađenim stilom i načinom likovnog izražavanja. Za prikaz prostornih odnosa i atmosfere u svojim umetničkim delima Višnja svesno koristi kontrast; svedenog kolorita, svetlosti i senke, crnog i belog, nadopunjujući sve to upotrebom magličastih efekata duboke štampe. Član je ULUV-a, od 2006. godine. Do sada je izlagala ne značajnijim kolektivnim izložbama i devet samostalnih izložbi u zemlji i inostransvu. Učestvovala je i u edukativno-motivacionom projektu „Lutajući otisak“.

## Život
Višnja Nikolić rođena je 24. februara 1983. godine u Inđiji, od oca Svetislava i majke Verice (devojačko Mišković). Osnovnu školu „Jovan Popović“ u Inđiji pohađala je od 1989. do 1997. godine. Srednje obrazovanje stekla je u Gimnaziji u Inđiji, u kojoj je maturirala 2001. godine.

Diplomirala je 2005. godine na Akademiji umetnosti u Novom Sadu, grupa za grafiku, u klasi profesora Zorana Todovića. Specijalističke-magistarske studije završila je 2010. godine, u klasi profesora Zorana Todovića takođe na Akademiji umetnosti u Novom Sadu, nakon odbrane magistarske teze, pod nazivom: „Urbani prostor - realnost i transpozicija“.

Kao dobitnica stipendije Kultur Kontakt-a Austrije, 2006. godine završila je Internacionalnu letnju akademiju lepih umetnosti u Salcburgu, otsek grafike, u klasi profesora Konrada Vintera.

Višnja Nikolić od 2006. godine član je ULUV-a. Živi i stvara u Novom Sadu.

## Umetnički rad
Umetnički rad, grafičarke Višnje Nikolić primer je kako se veštom primenom tehnike u jednom umetničkom delu može proizvesti atmosfera. U njenim delima atmosfera je slična nadrealnoj, o čemu Jasna Jovanov u katalogu za jednu od Višnjinih izložbi kaže:

Prostorni odnosi u grafikama Višnja Nikolić su dominantno predstavljeni kontrastima; svetlo-tamno, svetlosti i senke, crnog i belog, koje umetnica vešto kombinuje primenom svedenog kolorita i savremenih i raznovrsnih tehnika duboke štampe čime postiže svojevrsnu zrnastu, meku tekstura koja, poput magličastih filtera, moguće oštre kontraste, zamagljuje uspostavljajući dodatnu, vrednost čulnog osećaja.

Umetnički rad Višnje Nikolić, prikazan u njenom ciklusu grafika „Urbani prostor - realnost i transpozicija“, *„nastao je na realaciji analize sveta i njegove transpozicije u apstraktno“*. Studiju prostora urbanih pejzaža, kojima se umetnica bavi, ona je svela na odnose površina ispresecanih vertikalnim i horizontalnim linijskim ritmom čime je likovni prikaz dovela na nivo apstraktnosti.

Iako koristi specifičan način posmatranja, iz prikrajka, kod Višnja Nikolić, ne postoji jasno određen plan, tj mesto sa koga ona gleda negde u dubinu geometrije uskih prolaza među zgradama, u koju smešta žižu njenog i gledaočevog interesovanja, jer ona vešto koristi toplu svetlost postavljenu u centar, već simetrične kompozicije. I onda kada je kadar širi Višnja naš pogled smešta u zaleđe nekakavih zidova ili ga sputava prozorom sa rešetkama, geometrijom, rasterom ili ritmom, nastojeći da naš opažaj, preko fasada i krovova, sa širim međusobnim razmakom, usmeri ka životu, koji postoji negde u realnosti, iza tih na izgled hostilnih, urbanih prostora.

I u postavkama svojih izložbi Višnja Nikolić, koristi dubinu geometrije, uokvirujući svoje grafike, manjih dimenzija, širokim paspartuom u dva nivoa i dve nijanse belog u velikom ramu.

## Samostalne izložbe
* **[[2013]]**. Niš, GSLU Niš, Salon 77 u Niškoj tvrđavi, Grafike, „Urbani prostor - realnost i transpozicija“.
* **[[2012]]**. Stara Pazova, Galerija kulturnog centra, Grafike
* **[[2011]]**. Beograd, Galerija Grafički kolektiv, Grafike, „Urbani prostor - realnost i transpozicija“.
* **[[2011]]**. Novi Sad, Galerija ULUV-a, Grafike, „Urbani prostor - realnost i transpozicija“.
* **[[2010]]**. Inđija. Kulturni centar, Grafike
* **[[2010]]**. Novi Sad, Multimedijalni centar Akademije umetnosti, Magistarska izložba
* **[[2010]]**. Čačak Likovni salon Doma kulture, Grafike
* **[[2007]]**. Kragujevac Studentski kulturni centar, Grafike
* **[[2005]]**. Inđija. Kulturni centar, Grafike

## Učešće na kolektivnim izložbama
Višnja Nikolić grupno je izlagala na značajnijim izložbama, bijenalima i trijenalima grafike u zemlji i inostranstvu (Bugarska, Bosna i Hercegovina, Makedonija, Nemačka, Austrija, Češka).




## Galerija

## Izvori

## Vanjske veze
* Višnja Nikolić - Grafike, Art Magazin info
* Izložba „Lutajući otisak“.